**ORDIN**

**pentru modificarea art. 20 din Normele tehnice privind procedurile de lucru specifice Registrului electronic naţional al nomenclaturilor stradale, aprobate prin Ordinul directorului general al Agenției Naționale de Cadastru și Publicitate Imobiliară**

 **nr.** 448/2017

Având în vedere dispoziţiile art. 10 din Hotărârea Guvernului nr. 777/2016 privind structura, organizarea și funcționarea Registrului electronic național al nomenclaturilor stradale;

În temeiul art. 3 alin. (13) din Legea cadastrului şi a publicităţii imobiliare nr.7/1996, republicată, cu modificările şi completările ulterioare şi art. 15 alin. (3) din Regulamentul de organizare şi funcţionare a Agenţiei Naţionale de Cadastru şi Publicitate Imobiliară, aprobat prin Hotărârea Guvernului nr. 1.288/2012, cu modificările și completările ulterioare,

directorul general al Agenției Naționale de Cadastru și Publicitate Imobiliară emite prezentul

**ORDIN:**

**Art. I.** Articolul 20 din Normele tehnice privind procedurile de lucru specifice Registrului electronic naţional al nomenclaturilor stradale, aprobate prin Ordinul directorului general al Agenției Naționale de Cadastru și Publicitate Imobiliară nr. 448/2017,publicat în Monitorul Oficial al României, Partea I, nr. 363 din 16 mai 2017, se modifică și va avea următorul cuprins:

 ”Art. 20. - Un număr administrativ este întotdeauna compus dintr-un număr, care poate fi suplimentat cu o literă mare de la A la Z. Din cauza riscului de a crea confuzii, literele Ă, Â, I, Î, O, Q, Ș și Țnu vor fi folosite.”

 **Art. II.** Prezentul ordin se publică în Monitorul Oficial al României, Partea I.

Directorul general al Agenției Naționale Cadastru

și Publicitate Imobiliară

Radu Codruț ȘTEFĂNESCU